Doodskis-video: ANC-lede gevra om nié met poppe te betoog | Maroela Media
Betogers Donderdag (8 Desember 2016) buite die hof. Foto: Phillip Bruwer
Speedy Mashilo, Mpumalanga se LUR vir behuising, het Donderdag ANC-lede wat tydens die sogenaamde doodskis-hofsaak buite die Middelburg-landdroshof betoog het, gevra om nie van wit poppe gebruik te maak nie.
Mashilo het dié beroep gedoen kort nadat die twee beskuldigdes, Willem Oosthuizen (28) en Theo Martins Jackson (29), borgtog geweier is. Maroela Media het vroeër berig landdros Jongilizwe Dumehleli het Oosthuizen en Jackson se borgaansoeke geweier en gesê hy het die beskuldigdes se persoonlike omstandighede in ag geneem in sy besluit.
Oosthuizen en Martins is in hegtenis geneem nadat hulle na bewering Victor Rethabile Mlotshwa aangerand en in 'n doodskis ingedwing het.
'n Groep ANC-ondersteuners het Donderdag met twee wit poppe wat aan 'n houtplank vasgebind is voor die hof gedans en die poppe geklap. Die betogers het gesê die poppe verteenwoordig die beskuldigdes.
Betogers op 1 Desember 2016 buite die hof. Foto: Landi Malan
Mashilo het die skare Donderdag buite die hof in sy kapasiteit as die ANC se Nkangala-streeksvoorsitter toegespreek en gesê dit is verkeerd van ANC-lede om alle wit mense in die land as rassiste te sien. Hy het die landdros bedank vir die manier waarop hy die borgtogaansoek aangehoor het. "Die landdros het ook gesê nie alle wit mense is rassiste nie," het Mashilo gesê.
"Ons is bly dat die landdros na ons luister. Die beskuldigdes sal wel Kersfees in die tronk deurbring, maar die tronk is beter as 'n doodskis."
Mashilo het na 'n ANC-lid in die skare gewys wat die twee poppe vasgehou het en hom aangesê om dit neer te sit. Die man het aan sy versoek gehoor gegee.
Thabo Mokoena, die Cosatu-sekretaris in Mpumalanga, het vroeër dieselfde skare toegespreek en gesê die federasie sal nie rus totdat die beskuldigdes skuldig bevind is en lang vonnisse opgelê is nie. "As Cosatu voel ons geregverdig. Ons is jammer vir diegene wat hulle met rassiste meng. Ons sê vir hulle, julle is dwase," het Mokoena gesê.
Twee dood, 23 beseer in snelweg-botsing
Hierdie is die grootste 'sting' wat ek nog in my lewe gesien het. Hierdie twee mans het 'n oortreder gevang en wou hom 'n les leer, dit het maar niks met rasisme te doene nie. Gaan kyk weer na die video, hulle het maar so gedruk-druk aan die deksel.
Die landdros het vandag vir die gehoor gepeel, dit is waar ons nou in die land is, akteurs vir regslui.
Terloops daardie paal waaraan die wit poppe vasgemaak is, lyk vir my soos die 'totem poles' van die Amerikaanse Indiane. Daar is nou net nie gesigte op gekerf nie.
UN hoop julle hou hierdie saak dop
Ek is saam met die hele land se mense ook moeg vir eensydige sogename rasisme!! Die wat die poppe wit poppe rondswaai en klap..julle dag sal kom!!! Ek moedig ons me se aan om ook klagtes van rassisme te gaan lê indien daar enige diskriminasie teen jou is. Ons is wit en trots daarop!!